# data[].attributes.location_name
สารนาถ พาราณาสี อุตตรประเทศ อินเดีย

# data[].attributes.headline
สารนาถ พาราณาสี อุตตรประเทศ อินเดีย

# data[].attributes.subject
สารนาถ พาราณาสี อุตตรประเทศ อินเดีย

# data[].attributes.body
สถานที่ ๆ พระพุทธเจ้าทรงแสดงปฐมเทศนา เกิดในบริเวณที่ตั้งของ กลุ่มพุทธสถานสารนาถ ภายในอาณาบริเวณของป่าอิสิปตนมฤคทายวัน 9 กิโลเมตรเศษ ทางเหนือของเมืองพาราณสี (เมืองศูนย์กลางทางศาสนาของศาสนาฮินดู) รัฐอุตตรประเทศ ประเทศอินเดีย

# data[].attributes.location_name
กุสินารา อุตตรประเทศ อินเดีย

# data[].attributes.headline
กุสินารา อุตตรประเทศ อินเดีย (ปรินิพพาน)

# data[].attributes.subject
กุสินารา อุตตรประเทศ อินเดีย (ปรินิพพาน)

# data[].attributes.body
กุสินาราจัดเป็นพุทธสังเวชนียสถานที่สำคัญแห่งที่ 4 ใน 4 สังเวชนียสถานของชาวพุทธ เป็นสถานที่เสด็จดับขันธปรินิพพานแห่งองค์สมเด็จพระสัมมาสัมพุทธเจ้า ตั้งอยู่ที่ตำบลมถากัวร์ อำเภอกุสินคร หรือกาเซีย หรือกาสยา (Kushinaga; Kasia; Kasaya) ในเขตจังหวัดเทวริยา (Devria; Devriya) รัฐอุตตรประเทศ ประเทศอินเดีย สาลวโนทยาน สถานที่เสด็จดับขันธปรินิพพาน มีชื่อเรียกในท้องถิ่นว่า มาถากุนวะระกาโกฎ (Matha-Kunwar-Ka-Kot) ซึ่งแปลว่า ตำบลเจ้าชายสิ้นชีพ ปรากฏตามคัมภีร์ว่า เมืองนี้เคยเป็นที่ปรินิพพานของพระพุทธเจ้าพระนามว่าผุสสะ เป็นที่เกิดบำเพ็ญบารมีของพระโพธิสัตว์หลายครั้ง

# data[].attributes.location_name
ลุมพินี เนปาล

# data[].attributes.headline
ลุมพินี เนปาล

# data[].attributes.subject
ลุมพินี เนปาล

# data[].attributes.body
เป็นพุทธสังเวชนียสถานที่สำคัญแห่งที่ 1 ใน 4 สังเวชนียสถานของชาวพุทธ เป็นสถานที่ประสูติของเจ้าชายสิทธัตถะ ผู้ซึ่งต่อมาตรัสรู้เป็นพระบรมศาสดาสัมมาสัมพุทธเจ้า ตั้งอยู่ที่อำเภอไภรวา แคว้นอูธ ประเทศเนปาล เป็นพุทธสังเวชนียสถาน 4 ตำบลเพียงแห่งเดียวที่อยู่นอกประเทศอินเดีย ลุมพินีวัน เดิมเป็นสวนป่าสาธารณะหรือวโนทยานที่ร่มรื่นเหมาะแก่การพักผ่อน ในสมัยพุทธกาลลุมพินีวันตั้งอยู่กึ่งกลางระหว่างเมืองกบิลพัสดุ์กับเมืองเทวทหะ ในแคว้นสักกะ บนฝั่งแม่น้ำโรหิณี หลังจากพระพุทธเจ้าปรินิพพานแล้ว พระเจ้าอโศกมหาราชได้โปรดให้สร้างเสาหินขนาดใหญ่มาปักไว้ตรงบริเวณที่ประสูติ เรียกว่า เสาอโศก ที่จารึกข้อความเป็นอักษรพราหมีว่าพระพุทธเจ้าประสูติที่ตรงนี้

# data[].attributes.location_name
พุทธคยา พิหาร อินเดีย

# data[].attributes.headline
พุทธคยา พิหาร อินเดีย (ตรัสรู้)

# data[].attributes.subject
พุทธคยา พิหาร อินเดีย (ตรัสรู้)

# data[].attributes.body
พุทธคยา ที่ถือเป็นสถานที่ตรัสรู้ของพระพุทธเจ้า ตั้งอยู่ในเขตตำบลพุทธคยา จังหวัดคยา ประเทศอินเดีย โดยมี วิหารตรัสรู้ ซึ่งเป็นโบราณสถานที่มีความเก่าแก่และสมบูรณ์ที่สุด ทั้งมีความงดงามและดูน่าเลื่อมใสศรัทธาเป็นอย่างมาก รวมถึง ต้นศรีมหาโพธิ์ ที่แผ่กิ่งก้านสาขา ดูร่มรื่น และมีอายุเก่าแก่มากกว่าร้อยปี และถึงแม้ต้นโพธิ์ต้นนี้จะไม่ใช่ต้นแรกที่อยู่ในสมัยที่พระพุทธเจ้าทรงตรัสรู้ แต่ก็เชื่อกันว่าเป็นต้นไม้ที่มีความศักดิ์สิทธิ์ และมีความหมายมากไม่แพ้กัน